યુરોપ અમેરિકા વૃદ્ધાશ્રમોમાં રહેતા વૃદ્ધો મુલાકાતીઓને માતે ઝૂરતા હોય છે અને પોતાનાં પૌત્રપૌત્રીઓના કે દોહિત્ર-દોહિત્રીઓના ફોટાઓને પંપાળતા અને ચૂમતા હોય છે. એ ઊગતી પેઢીએ તો આ વૃદ્ધાઓનું નાહી નાખ્યું હોય છે. પરદેશ અને ભારત વચ્ચેના અનેક ભેદોમાંનો આ એક દર્દીઓની મુલાકાત લેનારાંઓનો પણ છે. દર્દીઓને નિષીદ્ધ એવું સિગારેટ લાવી દેવાનું, તે તમાકુ-કિમામવાળું પાન લાવી દેવાનું, દર્દીને ભાવતાં ભજિયાં લાવી દેવાનું જેવાં ‘અગત્ય’નાં કાર્યો ડૉક્ટરો, નર્સો કે વૉર્ડબૉય થોડાં કરવાનાં? મુલાકાતીઓ જ આવાં કાર્ય કરી શકે છે અને, પોતે જેને જોવા ગયા છે તેનાથી ખાટલો મુક્ત કરાવી બીજા દર્દીને તેનો લાભ અપાવી શકે છે.